CELEX: 62010CB0164
Language: da
Date: 2012-02-16 00:00:00
Title: Forenede sager C-164/10 — C-176/10: Domstolens kendelse (Ottende Afdeling) af 16. februar 2012 — Emanuele Ferazzoli m.fl. mod Ministero dell’Interno (anmodninger om præjudiciel afgørelse fra Tribunale Amministrativo Regionale del Lazio — Italien) (Procesreglementets artikel 104, stk. 3, første afsnit — etableringsfrihed — fri udveksling af tjenesteydelser — hasardspil — indsamling af væddemål på sportsbegivenheder — krav om koncession — følger, der skal drages af en tilsidesættelse af EU-retten i forbindelse med tildelingen af koncessioner — tildeling af 16300 supplerende koncessioner — ligebehandlingsprincippet og gennemsigtighedsforpligtelsen — retssikkerhedsprincippet — beskyttelse af indehaverne af forudgående koncessioner — nationale bestemmelser — obligatoriske minimumsafstande mellem steder for indsamling af væddemål — lovlighed — grænseoverskridende aktivitet, som kan sidestilles med den, der er genstand for koncessionen — forbud i henhold til de nationale bestemmelser — lovlighed)

26.5.2012   
            
            
               DA
            
            
               Den Europæiske Unions Tidende
            
            
               C 151/9
            
         Domstolens kendelse (Ottende Afdeling) af 16. februar 2012 — Emanuele Ferazzoli m.fl. mod Ministero dell’Interno (anmodninger om præjudiciel afgørelse fra Tribunale Amministrativo Regionale del Lazio — Italien)
   (Forenede sager C-164/10 — C-176/10) (1)
   
   (Procesreglementets artikel 104, stk. 3, første afsnit - etableringsfrihed - fri udveksling af tjenesteydelser - hasardspil - indsamling af væddemål på sportsbegivenheder - krav om koncession - følger, der skal drages af en tilsidesættelse af EU-retten i forbindelse med tildelingen af koncessioner - tildeling af 16 300 supplerende koncessioner - ligebehandlingsprincippet og gennemsigtighedsforpligtelsen - retssikkerhedsprincippet - beskyttelse af indehaverne af forudgående koncessioner - nationale bestemmelser - obligatoriske minimumsafstande mellem steder for indsamling af væddemål - lovlighed - grænseoverskridende aktivitet, som kan sidestilles med den, der er genstand for koncessionen - forbud i henhold til de nationale bestemmelser - lovlighed)
   2012/C 151/16
   Processprog: italiensk
   
      Den forelæggende ret
   
   Tribunale Amministrativo Regionale del Lazio
   
      Parter i hovedsagen
   
   
      Sagsøgere: Emanuele Ferazzoli (sag C-164/10), Cosima Barberio (sag C-165/10), Patrizia Banchetti (sag C-166/10), Andrea Palomba (sag C-167/10), Michele Fanelli (sag C-168/10), Sandra Castronovo (sag C-169/10), Mirko De Filippo (sag C-170/10), Andrea Sacripanti (sag C-171/10), Emiliano Orru’ (sag C-172/10), Fabrizio Cariulo (sag C-173/10), Paola Tonachella (sag C-174/10), Pietro Calogero (sag C-175/10) og Danilo Spina (sag C-176/10)
   
      Sagsøgt: Ministero dell’Interno
   
      Sagens genstand
   
   Anmodninger om præjudiciel afgørelse — Tribunale Amministrativo Regionale del Lazio — fri bevægelighed for personer — etableringsfrihed — fri udveksling af tjenesteydelser — virksomhed med indgåelse af væddemål — national lovgivning, hvorefter virksomhed med indgåelse af væddemål er forbeholdt nationale erhvervsdrivende, der har opnået en koncession — restriktioner for åbning af nye centre for indgåelse af væddemål i forhold til indehaverne af nye koncessioner — fortabelse af koncessionerne i tilfælde af grænseoverskridende udbud af spil, som svarer til dem, der betragtes som »offentlige« — forenelighed med artikel 43 EF og 49 EF
   
      Konklusion
   
   
               1)
            
            
               Såvel artikel 43 EF og 49 EF som ligebehandlings- og effektivitetsprincippet skal fortolkes således, at de er til hinder for, at en medlemsstat, som i strid med EU-retten har udelukket en kategori af erhvervsdrivende fra tildelingen af koncessioner på udøvelse af en økonomisk aktivitet, og som forsøger at rette op på denne tilsidesættelse ved at sende et betragteligt antal nye koncessioner i udbud, beskytter den markedsposition, der er opnået af de eksisterende erhvervsdrivende, ved bl.a. at fastsætte minimumsafstande mellem de nye koncessionshaveres og de eksisterende erhvervsdrivendes forretningssteder.
            
         
               2)
            
            
               Artikel 43 EF og 49 EF skal fortolkes således, at de er til hinder for, at der over for personer, der er knyttet til en erhvervsdrivende, som i strid med EU-retten var blevet udelukket fra et udbud, anvendes sanktioner for udøvelsen af organiseret væddemålsvirksomhed uden koncession og uden polititilladelse, også efter det nye udbud, der skulle rette op på denne tilsidesættelse af EU-retten, i det omfang dette udbud og den heraf følgende tildeling af nye koncessioner ikke på effektiv vis har rettet op på den ulovlige udelukkelse af den nævnte erhvervsdrivende fra det forudgående udbud.
            
         
               3)
            
            
               Det følger af artikel 43 EF og 49 EF, af ligebehandlingsprincippet, af gennemsigtighedsforpligtelsen samt af retssikkerhedsprincippet, at betingelserne og bestemmelserne i forbindelse med et udbud som det i hovedsagerne omhandlede — og navnlig de bestemmelser, der fastsætter fortabelsen af retten til koncessioner, som er blevet tildelt på grundlag af et sådant udbud, såsom de bestemmelser, der er indeholdt i artikel 23, stk. 2, litra a), og stk. 3 i aftaleudkastet mellem det selvstændige organ, som administrerer statslige monopoler, og tilslagsmodtageren af koncessionen vedrørende hasardspil på andre begivenheder end hestevæddeløb — skal være formuleret klart, præcist og utvetydigt, hvilket det tilkommer den forelæggende ret at undersøge.
            
         
      (1)  EUT C 161 af 19.6.2010.